24 мамырында Байқоңырдан «Союз-2.1а» зымыран-тасығышы ұшырылады
DATE: 09:19, 22 Мамыр 2023 | GMT +5
TITLE: 24 мамырында Байқоңырдан «Союз-2.1а» зымыран-тасығышы ұшырылады
URL: https://kaz.inform.kz/news/24-mamyrynda-baykonyrdan-soyuz-2-1a-zymyran-tasygyshy-ushyrylady_a4069773/
META: DATE: 09:19, 22 Мамыр 2023 | GMT +5
TOTAL WORDS: 137
AUTHOR(S):
TEXT: Кеше, 21 мамыр күні «Прогресс МС-23» жүк кемесі бар «Союз-2. 1а» ғарыштық мақсаттағы зымыран монтаждау-сынақ корпусынан шығарылып, Байқоңыр ғарыш айлағының 31-ші алаңының ұшыру кешеніне теміржол көлігімен жеткізілді және орнатылды. Роскосмостың баспасөз қызметінен мәлім еткендей, зымыран тік күйінде орнатылғаннан кейін ресейлік ғарыш саласы кәсіпорындарының мамандары ғарыштық мақсаттағы зымыранды ұшыруға дайындықты жалғастырды. «Прогресс МС-23» жүк кемесі бар «Союз-2. 1а» зымыран-тасығышы Байқоңыр ғарыш айлағынан 2023 жылғы 24 мамырда, Астана уақытымен сағат 18 сағат 56 минутта ұшырылады деп жоспарланған. «Прогресс МС-23» ғарыштық жүк көлігі ХҒС-қа станцияның жұмысы мен онда жұмыс істейтін ғарышкерлердің өмірін қамтамасыз ету үшін қажетті 2, 5 тоннадан астам жүкті жеткізуі тиіс. Қазіргі кезде Халықаралық ғарыш станциясында 69-шы ұзақмерзімді экспедицияның экипажы жұмыс істеп жатыр. Оның құрамында Роскосмос ғарышкерлері Сергей Прокопьев, Дмитрий Петелин және Андрей Федяев, NASA астронавттары Франсиско Рубио, Стивен Боуэн, Уоррен Хобург және БАӘ астронавты Сұлтан әл-Нейади бар
